पौडी पोखरी अझै लथालिंग
नेपालगन्ज रंगशाला परिसरमै रहेको पौडी पोखरीमा वैशाख ८ गतेदेखि प्रतियोगिता सुरु हुनेछन् । पोखरी अहिलेसम्म मर्मतकै क्रममा छ । १६ लाख लिटर पानी आवश्यक पर्ने पोखरी अहिले खाली छ । राखेप इन्जिनियर सन्ज्यालले मंगलबार रातिसम्ममा पोखरीको मर्मतकार्य सम्पन्न हुने जानकारी दिए ।
काठमाडौँ — नेपालगन्ज रंगशाला परिसरमै रहेको पौडी पोखरीमा वैशाख ८ गतेदेखि प्रतियोगिता सुरु हुनेछन् । पोखरी अहिलेसम्म मर्मतकै क्रममा छ । १६ लाख लिटर पानी आवश्यक पर्ने पोखरी अहिले खाली छ । राखेप इन्जिनियर सन्ज्यालले मंगलबार रातिसम्ममा पोखरीको मर्मतकार्य सम्पन्न हुने जानकारी दिए ।पोखरी मर्मतका लागि ३० जना कामदारले दुई सिफ्टमा काम गरिरहेका छन् । 'अहिले पोखरीको वाल मर्मल र टायल बिछ्याउने काम सकिन लागेको छ, भोलि -बुधबार) देखि पानी भर्ने काम सुरु हुँदै छ,' उनले भने, 'हाम्रो बोरिङबाट ४ दिनमा ८ लाख लिटर मात्र पानी आउँछ, बाँकी पानी बाहिरबाट ल्याएर भर्ने तयारी हुँदै छ ।'मध्यपश्चिम क्षेत्रीय खेलकुद विकास समितिका अध्यक्ष भीम वली मंगलबार साँझसम्म पोखरीमा पानी हाल्नका लागि ट्यांकरको खोजीमा थिए । ८ लाख लिटर पानीको बन्दोबस्त गर्नका लागि स्थानीय आयोजकलाई हम्मेहम्मे परिरहेको छ ।पौडी पोखरीको प्यारापिट स्तरोन्नतिको काम पनि भइरहेको छ । सम्भवतः यो कामचाहिं प्रतियोगिताअघि सकिने छैन । राखेपले प्यारापिटको काम सम्पन्न गर्ने दावी गरे पनि पौडी पोखरी तयारीलाई नै प्राथमिकता दिएको छ ।राखेपले प्राथमिकतामा राखेप बताइरहँदा पौडीका जानकारहरू भने झारा टार्ने काम भइरहेको बताएका छन् । 'जसरी भए पनि प्रतियोगिता आयोजना गर्नैपर्ने अवस्था भन्दैमा विश्व पौडी संघको साधारण नियम पनि पालना नगरी पौडी पोखरी तयार गरिंदै छ, ५० बाई २५ मिटरको पौडी पोखरीमा आवश्यक अन्य कुनै सुविधा छैन, मिटरलाई मात्र आधार मानेर कसरी अन्तर्राष्ट्रिय मापदण्डको मान्ने ?' नेपाल पौडी संघका एक पदाधिकारीले प्रश्न गरे ।'राष्ट्रिय प्रतियोगिता भए पनि हामीले फिनाको नियम मान्नुपर्छ, पौडीपोखरीमा अत्यावश्यक गट लाइनको व्यवस्था छैन, पोखरीमा पानी र आवश्यक औषधि राखेपछि कम्तीमा एक साता प्रतियोगिता आयोजना गर्न मिल्दैन, यस्तो पोखरीमा प्रतियोगिता आयोजना गरेर हामीले खेलाडीबाट राम्रो प्रदर्शनको अपेक्षा गर्नै सक्दैनौं,' उनले भने ।